stanford-oval/wikipedia huggingface dataset:
Baseballin SM-sarja 2013
Loppuottelut

| Espoo Expos – Baseball Puumat  |
| --- | --- | --- | --- |
| 23. elokuuta Leppävaara | Expos | Puumat | 10–9 |
| 24. elokuuta Leppävaara | Puumat | Expos | 6–7 |
| 25. elokuuta Leppävaara | Expos | Puumat | 8–3 |
Expos Suomen mestari voitoin 3–0
Palkinnot

MVP: Ville-Herman Saarman (Puumat)
Paras lyöjä: Yoan Martinez (Tigers)
Paras syöttäjä: Ville-Herman Saarman (Puumat)
Paras puolustaja: Timo Liiri (Expos)
Paras varastaja: Juha Muukkonen (Expos)
Paras tulokas: Harri Kairavuo (Puumat)
Finaalien MVP: Timo Liiri (Expos)
Kehittynein pelaaja: Heedo Lee (Bullets)
Beiran satama

| Beiran satama> Porto de Beira |
| --- | --- |
 Beiran satamaa vuonna 2019, pyörremyrsky Idain jälkeisen humanitaarisen operaation aikana.
Sijainti
Sijainti:  Beira, Sofalan maakunta, Mosambik
Koordinaatit:  19.8182°S, 34.8363°E
Tilastoja
Vuosittainen rahtimäärä (tonneissa):  3,3 (milj. t, 2021)
Konttien määrä vuosittain:  0,279 milj. TEU (2021)
Port of Maputo
Beiran sataman sijainti Mosambikissa, Intian valtameren länsiosassa.
Beiran satama (port. Porto de Beira; engl. Port of Beira; LOCODE: MZ BEW) on Intian valtameren länsiosassa, Mosambikin Sofalan maakunnan keskuskaupungissa Beirassa toimiva kauppasatama. Se kuuluu Mosambikin suurimpiin satamiin.
Beira on yksi maan Mosambikin muutamasta syväsatamasta, jotka kansallisen merkityksensä ohella tuovat osaltaan elintärkeää kauppatietä kuudelle Afrikan sisämaavaltiolle. Beiran satama palvelee Zimbabwen, Botswanan, Sambian ja Malawin sekä toisinaan Etelä-Afrikan, joskus jopa Kongon demokraattisen tasavallan rahtiliikennettä satamaan sisämaasta saapuvien rautatie- ja maantieyhteyksien kautta.
Pyörremyrsky Idain aikana (2019) myös Beiran satama kärsi vaurioita. Toisaalta satama oli tärkeä kansainvälisen avun toimittamisen kannalta.
Brasilialainen kaivosyhtiö Vale kuljetti ennen vuotta 2016 Teten alueen Moatizen piirin kaivoksiltaan louhimansa hiilen maailmanmarkkinoille Beiran sataman kautta. Vuonna 2017 Vale ohjasi rahdin uuteen, suuremman syväyksen ja isompien rahtialusten liikenteelle sopivaan Nacalan sataman laajennuksena syntyneeseen Nacala-a-Velhan hiiliterminaaliin. Tällöin Beiran sataman rahtimäärät romahtivat. Toinen, intialaisomisteinen ICVL-kaivoskonsortio kuljettaa yhä Moatizen piirin ja Teten hiilituotantoaan Beiraan.
Vuonna 2021 Beiran sataman kautta kulki koronaviruspandemiasta huolimatta 3,3 miljoonaa rahtitonnia ja 278 582 TEU:n verran konttiliikennettä. Satama viesti loppuvuodesta 2022 pyrkivänsä laajentamaan konttien käsittelykapasiteettiaan yli kaksinkertaiseksi 700 000 TEU:n vuositasolle. Beiran satamaoperaattorina toimii ainakin Cornelder de Moçambique -yhtiö (CdM).
Aiheesta muualla

Kuvia tai muita tiedostoja aiheesta Beiran satama Wikimedia Commonsissa
Beira Port (englanniksi) (marinetraffic.com)
Beynac-et-Cazenac

Beynac-et-Cazenacin kylää Dordognejoen varrella
Beynac-et-Cazenac on kunta Dordognen departementissa Akvitanian hallintoalueella Ranskassa. Kunnassa oli 506 asukasta vuoden 1999 väestönlaskennassa. Beynac-et-Cazenacin pinta-ala on 13 neliökilometriä.
Beynac-et-Cazenac on valittu kauneimpien ranskalaiskylien Les Plus Beaux Villages de France -järjestön jäseneksi.
Avovesiuinnin Euroopan-mestaruuskilpailut 2016

Avovesiuinnin Euroopan-mestaruuskilpailut 2016 järjestettiin Alankomaiden Hoornissa 10.–14. heinäkuuta. Kilpailujen järjestäjänä toimi Euroopan uimaliitto LEN.
Mitalistit

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
Miehet
| 5 km |  Kirill Abrosimov | 54.34,3 |  Federico Vanelli | 54.54,4 |  Caleb Hughes | 55.06,1 |
| 10 km |  Ferry Weertman | 1.55.20,6 |  Jack Burnell | 1.55.21,2 |  Marc-Antoine Olivier | 1.55.21,6 |
| 25 km |  Axel Reymond | 5.02.22,0 |  Matteo Furlan | 5.06.07,5 |  Edoardo Stochino | 5.09.19,4 |
Naiset
| 5 km |  Danielle Huskisson | 59.46,1 |  Finnia Wunram | 59.52,4 |  Sharon van Rouwendaal | 59.54,9 |
| 10 km |  Rachele Bruni  Aurélie Muller | 2.07.00,1 | – | – |  Arianna Bridi | 2.07.03,6 |
| 25 km |  Martina Grimaldi | 5.26.47,8 |  Olga Kozydub | 5.26.49,8 |  Caroline Jouisse | 5.26.50,5 |
Sekajoukkueet
| 5 km joukkuekilpailu |  Italia Simone Ruffini Federico Vanelli Rachele Bruni | 55.59,3 |  Saksa Rob Muffels Andreas Waschburger Finnia Wunram | 56.37,0 |  Unkari Márk Papp Dániel Székelyi Éva Risztov | 56.42,6 |
Mitalitaulukko

Isäntämaa
| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Italia | 3 | 2 | 2 | 7 |
| 2 |  Ranska | 2 | 0 | 2 | 4 |
| 3 |  Iso-Britannia | 1 | 1 | 1 | 3 |
| 4 |  Venäjä | 1 | 1 | 0 | 2 |
| 5 |  Alankomaat | 1 | 0 | 1 | 2 |
| 6 |  Saksa | 0 | 2 | 0 | 2 |
| 7 |  Unkari | 0 | 0 | 1 | 1 |
| Yhteensä | Yhteensä | 8 | 6 | 7 | 21 |
Aiheesta muualla

Viralliset kisasivut (englanniksi)
Mercedes F1 W03

| Mercedes F1 W03 |
| --- | --- |
 Nico Rosberg Malesian GP:n aika-ajoissa.
Talli:   Mercedes
Suunnittelija(t):   Bob Bell  Aldo Costa  Geoff Willis  Loïc Bigois
Kuljettajat:  7.  Michael Schumacher 8.  Nico Rosberg
Testikuljettajat:   Sam Bird  Brendon Hartley
Teknisiä tietoja
Renkaat:  P Pirelli
Polttoaine:  Petronas
Runko:  hiilikuitumonokokki
Moottori:  vapaasti hengittävä Mercedes-Benz FO 108Z 2,4 l (90°) V8, KERS
Voimansiirto:  7-vaihteinen puoliautomaattinen vaihdelaatikko
Kilpailuhistoria
Debyytti:   Australian GP 2012
Kilpailuja:  20
Voittoja:  1
Paalupaikkoja:  1
Nopeimpia kierroksia:  3
Palkintosijoja:  3
MM-pisteitä:  142
Valmistajien maailmanmestaruuksia:  0
Kuljettajien maailmanmestaruuksia:  0
Mercedes F1 W03 on saksalaisen Formula 1 -talli Mercedeksen käyttämä auto kaudella 2012. Autoa kuljettavat seitsenkertainen kuljettajien maailmanmestari Michael Schumacher ja Nico Rosberg. Talli julkisti autonsa 21. helmikuuta ennen toisia Jerezin talvitestejä. Ensimmäisissä kautta edeltäneissä testeissä talli käytti viime vuoden W02-autoa.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2012 | Mercedes | Mercedes | P |  | AUS | MAL | CHN | BHR | ESP | MON | CAN | EUR | GBR | GER | HUN | BEL | ITA | SIN | JPN | KOR | IND | ABU | USA | BRA | 142 | 5. |
| 2012 | Mercedes | Mercedes | P |  Michael Schumacher | Kesk. | 10 | Kesk. | 10 | Kesk. | Kesk. | Kesk. | 3 | 7 | 7 | Kesk. | 7 | 6 | Kesk. | 11 | 13 | 22† | 11 | 16 | 7 | 142 | 5. |
| 2012 | Mercedes | Mercedes | P |  Nico Rosberg | 12 | 13 | 1 | 5 | 7 | 2 | 6 | 6 | 15 | 10 | 10 | 11 | 7 | 5 | Kesk. | Kesk. | 11 | Kesk. | 13 | 15 | 142 | 5. |
Aiheesta muualla

Kuvia tai muita tiedostoja aiheesta Mercedes F1 W03 Wikimedia Commonsissa
Mercedes-AMG Petronas Formula One Team
Tallipäällikkö:
 Toto Wolff


Kilpakuljettajat:
44.  Lewis Hamilton ·  63.  George Russell


Testikuljettajat:
47.  Mick Schumacher · 42.  Frederik Vesti


Formula 1 -autot:
W166 ·  MGP W01 ·  MGP W02 ·  F1 W03 ·  F1 W04 ·  F1 W05 Hybrid ·  F1 W06 Hybrid ·  F1 W07 Hybrid ·  F1 W08 EQ Power+ ·  F1 W09 EQ Power+ ·  F1 W10 EQ Power+ ·  F1 W11 EQ Performance ·  F1 W12 E Performance ·  F1 W13 E Performance ·  F1 W14 E Performance ·  F1 W15 E Performance
Autot, jotka kilpailivat Formula 1 -kaudella 2012
Red Bull RB8
McLaren MP4-27
Ferrari F2012
Mercedes F1 W03
Lotus E20
Force India VJM05
Sauber C31
Scuderia Toro Rosso STR7
Williams FW34
Caterham CT01
HRT F112
Marussia MR01
Birmingham Bulls

| Birmingham Bulls |
| --- | --- |
Perustettu:  1976
Kaupunki:  Birmingham, Alabama
Kotiareena:  Birmingham-Jefferson County Civic Center
Sarja:  WHA (1976–1979) CHL (1979–1981)
Päävalmentaja:  Gilles Leger, Pat Kelly, Glen Sonmor, John Brophy
Infobox OKNimi-testi OK: 
Birmingham Bulls oli yhdysvaltalainen WHA-liigassa pelannut jääkiekkoseura. Seura pelasi WHA-liigassa vuosina 1976–1979. Seuran kotipaikka oli Birmingham Alabaman osavaltiossa. Seuran kotiareena oli puolestaan 1976 rakennettu Birmingham-Jefferson County Civic Center.
Kolmen kauden aikana seura pelasi 241 ottelua, joista voitti 99 ja hävisi suoraan 129. 13 ottelua päättyi tasan.
WHA:n hävittyä maailmankartalta, Birmingham Bulls pelasi vuosina 1979–1981 CHL-sarjaa. Kaudeksi 1982–1983 joukkue vaihtoi nimensä ja uusi nimi oli Birmingham South Stars. South Starsin nimellä pelattu kausi jäi organisaation viimeiseksi CHL:ssa. Kaudelle 1983–1984 otettiin jälleen käyttöön Bulls-nimi, mutta CHL:n sijaan joukkue organisaatio siirtyi pelaamaan ACHL-liigaan. Tätä vaihetta kesti vain yhden kauden ajan jonka jälkeen seura käytännössä lakkautettiin. Seuraavan kerran nimi Birmingham Bulls otettiin käyttöön kaudelle 1992–1993 kun ECHL-joukkue Cincinnati Cyclones muutti Birminghamiin. ECHL-liigassa joukkue pelasi Birminghamin nimellä kauteen 2001, jonka jälkeen seura muutti Atlantic Cityyn.
Parhaat pelaajat

WHA-aikakauden TOP-5 parhaat pelaajat olivat
Paul Henderson 237 ottelua 84 maalia 165 pistettä
Mark Napier 159 ottelua 93 maalia 161 pistettä
Peter Marrin 179 ottelua 55 maalia 146 pistettä
John Stewart 170 ottelua 54 maalia 130 pistettä
Dave Gorman 175 ottelua 42 maalia 100 pistettä
Muita mainittavia joukkueessa pelanneita ovat Vaclav Nedomansky, Ken Linseman, Rick Vaive, Craig Hartsburg, Rod Langway ja Terry Ball
Beirutin taistelu

Beirutin taistelu oli toisessa maailmansodassa Libanonissa Beirutin hallinnasta käyty liittoutuneiden ja Vichyn Ranskan joukkojen välinen taistelu, joka oli osa operaatio Exporteria. Taistelu käytiin 10.–12. heinäkuuta 1941, ja se päätti operaatio Exporterin liittoutuneiden vallattua Beirutin.
Taustaa

Kahteen osastoon jaettuna Australian 7. jalkaväkidivisioonan joukot ylittivät 8. kesäkuuta 1941 Libanonin rajan. Voimakkaampi 2/16th Battalionista muodostettu everstiluutnantti MacDonaldin johtama osasto, jonka vahvennuksena oli kaksi panssariautojoukkuetta sekä noin puolet divisioonan tykistöstä ja pioneereista, sai tehtäväkseen edetä Tyyrokseen Bennt Jbailin ja Tibninen kautta. Sen länsipuolella 2/14th Battalion sai tehtäväkseen vallata rajalinnakkeet, jonka jälkeen kevyellä panssarivaunukomppanialla sekä tykistöllä ja pioneereilla vahvennettu everstiluutnantti Motenin 2/27th Battalion aloittaisi etenemisen pitkin rantatietä. Rannikkotietä pitkin etenevän joukon tukena oli lisäksi merivoimien alusten tykistö. Näiden lisäksi oli vielä sivustaosasto, joka oli muodostettu Cheshire Yeomanrysta. Sen tehtävänä oli edetä  vuorten yli Tibninen ja Shrifan kautta Litanijoen varressa olevaan Kafr Siriin.
Taistelu

Liittoutuneiden joukot siirtyivät ajoneuvoineen rajan pintaan lähtöalueille 5.–6. ja 6.–7. kesäkuuta välisinä öinä. Ne olivat maastoutettuina ja piilossa 7. kesäkuuta, mikä oli ensimmäinen kerta sodan aikana jolloin brittijoukot piilottelivat lähellä rauhallista rajaa valmiina yllätyshyökkäykseen.
Kumpikin osasto aloitti etenemisen 8. kesäkuuta tuhoten raja-aluetta valvovat pesäkkeet.
Vichyn Ranskan joukkojen komentaja kenraali Henri Dentz tunnusteli 8. heinäkuuta eli jo ennen Damourin kukistumista aselevon mahdollisuutta. Damourissa kohti Beirutia etenevien liittoutuneiden joukkojen lisäksi Damaskos oli kukistunut kesäkuun lopulla ja Irakista oli Syyriaan tunkeutunut kaksi erillistä osastoa, jotka olivat vallanneet Der ez Zorin ja jatkaneet etenemistä kohti Aleppoa. Selustaan tunkeutuneet liittoutuneiden osastot tekivät taistelutoimien jatkamisen vaikeaksi ellei mahdottomaksi.
Tulitauko astui voimaan 12. heinäkuuta minuutin yli puolen yön, mikä käytännössä lopetti sotatoimet alueella. Aselepo allekirjoitettiin 14. heinäkuuta Sidney Smith Barracksilla Akkon kaupungin laidalla. Aselepo ehtojen mukaisesti Syyria liitettiin kenraali Charles de Gaullen alaisuuteen. Australian 7. divisioonan paraati aloitti liittoutuneiden miehityksen Libanonissa. Beirutista muodostui myöhemmin merkittävä liittoutuneiden laivastotukikohta itäisellä Välimerellä käytyjen taisteluiden aikana.
Medåkerin kirkko

| Medåkerin kirkko Medåkers kyrka |
| --- | --- |

Kirkkokunta:  Ruotsin kirkko
Hiippakunta:  Västeråsin hiippakunta
Seurakunta:  Arbogabygdens församling
Rakentamisvuosi:  1200-luvulta
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Medåkerin kirkko (ruots. Mderåkers kyrka) on Ruotsissa Arbogan kunnassa sijaitseva kirkkorakennus. Se on harmaakivikirkko 1200-luvulta. Saarnatuoli on vuodelta 1627 ja E. A. Setterqvistin urut vuodelta 1888. 1400-luvulta peräisin olevasta vanhasta alttarista on osa tallessa sivulaivan kastekappelissa. Kirkko on remontoitu vuonna 2005.
Aiheesta muualla

Kuvia tai muita tiedostoja aiheesta Medåkerin kirkko Wikimedia Commonsissa
Arboga kommun: Kyrkor (Arkistoitu – Internet Archive) (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Medåkers kyrka
Käännös suomeksi
Berthold I:n ritarikunta

Ritarikunnan tunnuksia
Berthold I:n ritarikunta (saks. Orden Berthold des Ersten) oli Badenin suurherttuakunnassa jaettu ritarikunta, joka perustettiin 29. huhtikuuta 1877 suurherttua Fredrik I:n käskystä. Aluksi sitä jaettiin Zählingerin leijonan ritarikunnan suurristia korkeampana ylempänä luokkana. Kun Fredrik täytti 70, Berthold I:n ritarikunta erotettiin omaksi ritarikunnakseen 9. syyskuuta 1896. Ritarikunta lakkautettiin vuonna 1918 monarkian yhteydessä.
Badenin suurherttua, joka oli ritarikunnan suurmestari, myönsi kunnianosoitusta tunnustuksena mm. uskollisesta palveluksesta ja hyväntahtoisuudesta. Ehdotuksia ritarikunnan saajiksi ei otettu vastaan.
Ritarikunnassa oli neljä luokkaa. Lisäksi sotilaille ja siviileille oli omat divisioonansa.
ritarikunnan nauha
Meriurut

Morske orgulje
Äänitiedostojen kuunteluohjeet

Meriurut (kroatiaksi Morske orgulje) on arkkitehtoninen teos Zadarissa Kroatiassa. Kokeellinen musiikkisoitin soi, kun meren aallot saavat aikaan äänen pilleissä, jotka sijaitsevat marmoriportaiden alla.
Historia

Kun Zadarin kaoottinen jälleenrakentaminen alkoi toisen maailmansodan jälkeen, rakennettiin rantaan ainoastaan yksitoikkoista betonimuuria, jotta kaupunki saataisiin nopeasti kuntoon.
Arkkitehti Nikola Bašić suunnitteli urut Zadarin vanhankaupungin bulevardin (Nova riva) elävöittämiseksi. Bulevardi avattiin 15. huhtikuuta 2005. Meren aallot vaikuttavat urkujen alla ja synnyttävät satunnaisia mutta harmonisia ääniä. Veteen johtavat marmoriportaat lisättiin myöhemmin. Mekanismi perustuu polyeteenistä valmistettujen putkien kykyyn resonoida aaltojen ja tuulen vaikutuksesta.
Meriurut ovat houkutelleet Zadariin matkailijoita, ja ne ovat kaupungin tunnetuimpia nähtävyyksiä. Vuonna 2006 teos sai European Prize for Urban Public Space -palkinnon.
Aiheesta muualla

Kuvia tai muita tiedostoja aiheesta Meriurut Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sea organ
Käännös suomeksi
Ben Savage

| Ben Savage |
| --- | --- |
 Ben Savage vuonna 2015.
Henkilötiedot
Koko nimi:  Bennett Joseph Savage
Syntynyt: 13. syyskuuta 1980 (ikä 44)  Chicago, Illinois
Näyttelijä
Aktiivisena:  1987–
Merkittävät roolit:  Cory Matthews (Isojen poikien leikit)
Palkinnot
 Kids' Choice Award 2000 Isojen poikien leikit 
Aiheesta muualla
IMDb
Bennett Joseph "Ben" Savage (s. 13. syyskuuta 1980 Chicago, Illinois, Yhdysvallat) on yhdysvaltalainen näyttelijä. Hänet muistetaan muun muassa Cory Matthewsin roolista televisiosarjassa Isojen poikien leikit.
Savage on näyttelijä Fred Savagen veli.
Aiheesta muualla

Ben Savage Internet Movie Databasessa. (englanniksi)
Miklós Ybl

Miklós Ybl (6. huhtikuuta 1814 Székesfehérvár – 22. tammikuuta 1891 Budapest) oli unkarilainen arkkitehti ja yksi Euroopan tunnetumpia arkkitehteja 1800-luvun loppupuolella. Budapestin arkkitehtuuria leimaavat monet Yblin suunnittelemat rakennukset, joista tunnetuimpia on Budapestin oopperatalo.
Ybl opiskeli ensin Wienissä teknillisessä opistossa ja jatkoi opintojaan Münchenissä ja Italiassa.
Yblin varhaiset työt ovat tyylisuunnaltaan romantiikkaa, ja niissä on itämaisia vaikutteita. Esimerkiksi Fótin kirkossa näkyy gotiikan ja arabiarkkitehtuurin teemoja. Jatko-opintojensa aikana Ybl kiinnostui Italian renessanssin ihanteiden elvyttämisestä. Yblistä tuli Budapestin Pyhän Tapanin kirkon suunnittelija, kun edellinen suunnittelija József Hild kuoli vuonna 1867. Pian sen jälkeen tuomiokirkon kupoli romahti. Ybl teki kokonaan uudet piirustukset uusrenessanssin hengessä.
Székesfehérvárissa on Ybl-museo.
Aiheesta muualla

Kuvia tai muita tiedostoja aiheesta Miklós Ybl Wikimedia Commonsissa
Ybl Miklós Magyar Életrajzi Lexikon (unkariksi)
Michèle Jacot

| Mitalit | Mitalit | Mitalit |  |
| --- | --- | --- | --- |
|  Michèle Jacot |  Michèle Jacot |  Michèle Jacot |  |
Maa:   Ranska
Naisten alppihiihto
| MM-kilpailut  | MM-kilpailut  | MM-kilpailut  |  |
|  Kultaa | Val Gardena1970 | alppiyhdistetty |  |
|  Hopeaa | Sankt Moritz1974 | pujottelu |  |
|  Pronssia | Val Gardena 1970 | pujottelu |  |
Michèle Jacot (s. 5. tammikuuta 1952) on ranskalainen, 1960- ja 1970-lukujen vaihteessa menestynyt alppihiihtäjä.
Jacot voitti alppiyhdistetyn maailmanmestaruuden ja pujottelun MM-pronssia Val Gardenassa 1970. Samalla kaudella hän voitti maailmancupin kokonaiskilpailun ja jakoi suurpujottelucupin voiton maannaisensa Françoise Macchin kanssa. Kolmannen arvokisamitalinsa hän saavutti voittamalla hopeaa pujottelusta Sankt Moritzin MM-kisoissa 1974.
Maailmancupissa Jacot saavutti kymmenen osakilpailuvoittoa ja sijoittui palkintokorokkeelle kaksikymmentä kertaa.
Maailmancup-voitot

| Päivä | Paikka | Kilpailu |
| --- | --- | --- |
| 9. helmikuuta 1969 |  Sterzing | Suurpujottelu |
| 14. maaliskuuta 1969 |  Mont Sainte-Anne | Suurpujottelu |
| 12. joulukuuta 1969 |  Val d'Isère | Pujottelu |
| 4. tammikuuta 1970 |  Oberstaufen | Suurpujottelu |
| 6. tammikuuta 1970 |  Grindelwald | Pujottelu |
| 2. helmikuuta 1970 |  Vancouver | Suurpujottelu |
| 8. tammikuuta 1971 |  Oberstaufen | Suurpujottelu |
| 9. tammikuuta 1971 |  Oberstaufen | Pujottelu |
| 20. tammikuuta 1971 |  Schruns | Syöksy |
| 20. helmikuuta 1971 |  Sugarloaf | Suurpujottelu |
Beirut (yhtye)

| Beirut |
| --- | --- |

Tiedot
Toiminnassa:  2006–
Tyylilaji:  folk, maailmanmusiikki
Kotipaikka:  Santa Fe, New Mexico, Yhdysvallat
Laulukieli:  englanti
Jäsenet:  Zach Condon   Perri Cloutier   Hari Ziznewski   Jason Poranski   Nick Petree   Kristin Ferebee   Paul Collins   Jon Natchez   Kelly Pratt   Tracy Pratt  
Entiset jäsenet:  Jeremy Barnes   Heather Trost  
Levy-yhtiö:  Ba Da Bing  
Aiheesta muualla
Kotisivut
Infobox OKNimi-testi OK: 
Beirut on yhdysvaltalainen yhtye.
Beirut sai alkunsa Santa Fe’ssä syntyneen Zachary Francis Condonin sooloprojektina, josta myöhemmin kehittyi hänen luotsaamansa yhtye. Beirutin ensiesiintymiset olivat New Yorkissa toukokuussa 2006, jolloin se promotoi debyyttialbumiaan Gulag Orkestar. Yhtye yhdistelee itäeurooppalaisia ja kansanmusiikin elementtejä länsimaiseen  pop-musiikkiin.
Tuotanto > Albumit

Gulag Orkestar (9. toukokuuta 2006)
The Flying Club Cup (9. lokakuuta 2007)
The Rip Tide (2. elokuuta 2011)
No No No (2015)
Gallipoli (2019)
Artifacts (2022)
Hadsel (2023)
Tuotanto > EP:t

The Guns of Brixton/Interior of a Dutch House - Calexico/Beirut 7″ split single (2006)
Lon Gisland (2007)
Pompeii EP (2007)
Elephant Gun EP (2007)
March of the Zapotec/Holland EP (2009)
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto
Michiru Nagatsu

Michiru Nagatsu (s. 31. elokuuta 1978) on japanilainen filosofi, joka on toiminut käytännöllisen filosofian professorina Helsingin yliopistossa vuodesta 2023[lähde? ] lähtien.
Nagatsu suoritti Tokion yliopistossa kandidaatintutkinnon julkisoikeuden oppiaineessa vuonna 2001 sekä maisterintutkinnon politiikan tutkimuksen oppiaineessa vuonna 2003. Vuonna 2005 hän valmistui maisteriksi yhteiskuntatieteiden filosofian oppiaineessa London School of Economics -yliopistossa. Vuonna 2009 hän väitteli tohtoriksi filosofiasta Exeterin yliopistossa. Tämän jälkeen hän työskenteli Manchesterin yliopistossa, Tallinnan teknillisessä yliopistossa sekä Helsingin yliopiston TINT Centre for Philosophy of Social Science -tutkimuslaitoksessa.
Julkaisut

Michiru Nagatsu: Psychologizing Economic Man: Foundational Problems of Economics and Cognitive Science (väitöskirja). Exeterin yliopisto 2009. Saatavilla internetissä
Michiru Nagatsu ja Attilia Ruzzene (toim.): Contemporary philosophy and social science: an interdisciplinary dialogue. Bloomsbury Academic 2019.
Meritähtipäivikki

| Meritähtipäivikki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Päivikkikasvit Aizoaceae
Suku::  Tähtipäivikit Sesuvium
Laji::  portulacastrum
Kaksiosainen nimi
 Sesuvium portulacastrum  (L.) L. 
Katso myös
   Meritähtipäivikki Wikispeciesissä   Meritähtipäivikki Commonsissa 
Infobox OKNimi-testi OKIUCN-testi OK: 
Meritähtipäivikki (Sesuvium portulacastrum) on monivuotinen ruohovartinen päivikkikasvien heimoon kuuluva kasvilaji. Se on trooppisten ja subtrooppisten rantojen pioneerilaji.
Kuvaus

Meritähtipäivikki on ruohovartinen, ja se voi kasvaa lähes pystynä, suikertavasti tai köynnöstävästi. Kasvi voi kasvaa 30 senttimetriä korkeaksi.
Versot ovat vihertävän vaaleanpunaisia tai punaisia. Niissä kasvaa hajanaisesti vastakkaisesti asettuneita lehtiä. Kasvi kukkii ympäri vuoden, ja sen kukat ovat vaaleanpunaisesta purppuraan, todella harvinaisesti valkoisia.
Levinneisyys ja elinympäristö

Meritähtipäivikki kasvaa yleensä hiekkaisilla ja kosteilla paikoilla, kuten rannoilla, mangroveilla, dyyneillä, hiekkatasangoilla ja soilla. Meritähtipäivikki on rantojen pioneerilaji, jota kasvaa laajalla alueella trooppisen ja subtrooppisen vyöhykkeen rannoilla. Sen levinneisyys ulottuu suurin piirtein 34:nnelle pohjoiselle ja 42:nnelle eteläiselle leveysasteelle.
Azerbaidžanin sosialistisen neuvostotasavallan hymni

| Azerbaidžanin sosialistisen neuvostotasavallan hymni |
| --- | --- |

Valtio:   Azerbaidžanin SNT
Säveltäjä:  Üzeyir Hacıbəyov
Sanoittaja:  Səməd Vurğun
Azerbaidžanin sosialistisen neuvostotasavallan hymni (azer. Азәрбајҹан Совет Сосиалист Республикасынын Дөвләт Һимни, Azərbaycan Sovet Sosialist Respublikasının Dövlət Himni) oli Azerbaidžanin sosialistisen neuvostotasavallan hymni vuodesta 1944 vuoteen 1992 saakka, vaikka maa itsenäistyi Neuvostoliitosta vuonna 1991. Laulun sävelsi Üzeyir Hacıbəyov ja sanat on kirjoittanut Səməd Vurğun.